Nolikuma 4.pielikums

**Cenu aptauja**

**“Koku un zaru zāģēšanas pakalpojumi”**

Cenu aptaujas Nr. **SIA”JNĪP”- 2023-26**

Līgums Nr. \_\_\_\_\_\_ (projekts)

Jelgavā *Dokumenta datums skatāms laika zīmogā*

 **SIA “Jelgavas nekustamā īpašuma pārvalde”,** reģistrācijas Nr. 43603011548, juridiskā adrese: Pulkveža Brieža ielā 26, Jelgavā, LV-3007, tās valdes locekļa Sigņa Rīna personā, turpmāk – **Pasūtītājs**, un

 **Uzņēmuma nosaukums,** reģistrācijas Nr. \_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_, kuru pamatojoties uz \_\_\_\_\_\_\_\_\_\_\_\_, pārstāv \_\_\_\_\_\_\_\_\_\_\_\_\_\_, turpmāk – **Izpildītājs**, abi kopā turpmāk saukti Puses un katrs atsevišķi – Puse,

pamatojoties uz \_\_\_.\_\_\_.2023. cenu aptaujas Nr.26 rezultātiem, saskaņā ar Pasūtītāja izvēlētu Izpildītāju un tā piedāvājumu (tāmi), noslēdz šādu līgumu (turpmāk – Līgums):

1. Līguma priekšmets
	1. Pasūtītājs pasūta un Izpildītājs apņemas **veikt koku un zaru zāģēšanas pakalpojumus***,* turpmāk – Pakalpojums, daudzdzīvokļu dzīvojamo māju vajadzībām, kuras pamatojoties uz pārvaldīšanas līguma pārvalda Pasūtītājs, kā arī Pasūtītāja valdījumā esošo īpašumu vajadzībām.
	2. Izpildītājs Pakalpojumu veic saskaņā ar Līgumu, Tehnisko specifikāciju (1.pielikums), Pakalpojumu vienību izcenojumu sarakstu (2.pielikums), Izpildītāja piedāvājumu cenu aptaujā un ievērojot Latvijas Republikas normatīvo aktu prasības.
	3. Jautājumos, kas nav atrunāti Līgumā, Pusēm ir saistoši cenu aptaujas, Izpildītāja piedāvājuma un normatīvo aktu nosacījumi.
2. **Līgumcena un norēķinu kārtība**
	1. Plānotā Līgumcena **9 999,00** ***euro***(deviņi tūkstoši deviņi simti deviņdesmit deviņi *euro*, 00 centi)*,* turpmāk – Līgumcena, un PVN 21% (divdesmit viens procents) **2 099,79 *euro*** (divi tūkstoši deviņdesmit deviņi *euro*, 79 centi)*,* kas kopā ir Līguma summa **12 098,79** ***euro*** (divpadsmit tūkstoši deviņdesmit astoņi *euro*, 79 centi). Pasūtītājam nav pienākums apgūt visu plānoto Līgumcenu. Pasūtītājs pasūta Pakalpojuma izpildi pēc faktiskās nepieciešamības.
	2. Samaksu Pasūtītājs veic par pasūtītajiem un faktiski izpildītajiem Pakalpojuma apjomiem saskaņā ar Pakalpojumu vienību izcenojumu sarakstā (2.pielikums) noteiktajiem vienību izcenojumiem, pārskaitot naudu Izpildītāja norādītajā kredītiestādes kontā, 15 (piecpadsmit) darba dienu laikā pēc rēķina saņemšanas.
	3. Izpildītājs iesniedz Pasūtītājam rēķinu par faktiski veikto Pakalpojuma apjomu piecu darba dienu laikā no Pakalpojuma pieņemšanas – nodošanas akta abpusējas parakstīšanas dienas.
	4. Izpildītājam rēķinā jānorāda pasūtītāja rekvizīti, Līguma datums un numurs, pakalpojuma izpildes vieta (adrese) un laiks.
	5. Katrā vienības cenā, kas uzrādīta Pakalpojumu vienību izcenojumu sarakstā (2.pielikums), ir iekļautas visas paredzamās ar konkrētā Pakalpojuma vienības izpildi saistītās izmaksas, kas saistītas ar Pakalpojumu sniegšanu, izņemot PVN**.**
3. **Līguma termiņš**
	1. Līgums stājās spēkā tā parakstīšanas dienā *(Līgums stājas spēkā pēc pēdējā pievienotā drošas elektroniskā paraksta un tā laika zīmoga datuma)* un ir spēkā līdz Pušu saistību pilnīgai izpildei.
	2. Līguma izpildes termiņš ir **12 (divpadsmit) mēneši** no Līguma spēkā stāšanās dienas, vai līdz Līguma 2.1.apakšpunktā norādītās Līgumcenas sasniegšanai.
	3. Ja Līguma 3.2.apakšpunktā noteiktajā Līguma izpildes termiņā, nav sasniegta Līguma 2.1.apakšpunktā noteiktā Līgumcena, Puses ir tiesīgas pagarināt Līguma termiņu. Šāds Līguma termiņa pagarinājums pieļaujams līdz 12 mēnešiem.
	4. Līguma termiņa izbeigšanās neatbrīvo Puses no saistību izpildes, ko tās nav izpildījušas Līguma darbības laikā.
4. **Pušu saistības**
	1. Izpildītāja saistības:
		1. kvalitatīvi veikt Pakalpojuma izpildi Pieteikumā norādītajā termiņā un apjomā atbilstoši Līguma, Tehnisko specifikāciju (1.pielikums) noteikumiem un normatīvo aktu prasībām;
		2. ir atbildīgs par to, lai visā Līguma izpildes laikā tam būtu spēkā esošas licences, sertifikāti, apdrošināšana un citi attiecināmie dokumenti saskaņā ar normatīvajiem aktiem;
		3. veikt Pakalpojumu ar savu darbaspēku, tehniku, mehānismiem, darba rīkiem un materiāliem un nodrošināt sevi ar citiem resursiem, kas nepieciešami kvalitatīvai Pakalpojuma izpildei;
		4. Pakalpojuma izpildes laikā ievērot darba drošības, ugunsdrošības un citus drošības noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
		5. nodrošināt Izpildītāja pārstāvja klātbūtni, pēc Pasūtītāja pieprasījuma un tā norādītajā laikā, apsekojot Pakalpojuma izpildes vietu;
		6. nodrošināt tīrību teritorijā, kurā tiek veikts Pakalpojums visā darbības zonā;
		7. rakstveidā nekavējoties informēt Pasūtītāju par visiem apstākļiem, kas atklājušies Pakalpojuma izpildes procesā un var neparedzēti ietekmēt Līguma izpildi, ka arī par apstākļiem, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
		8. Pasūtītāja noteiktajā termiņā sniegt pieprasītu informāciju;
		9. Izpildītājs ir atbildīgs par apakšuzņēmēju darba kvalitāti un izpildes termiņiem, ja Pakalpojuma izpildē tiek piesaistīti apakšuzņēmēji.
	2. Pasūtītāja saistības:
		1. konkrētos Pakalpojuma apjomus noformēt un nosūtīt pieteikuma formā (turpmāk – Pieteikums) saskaņā ar Tehniskajām specifikācijām (1.pielikums);
		2. nodrošināt Izpildītāja veiktā Pakalpojuma kontroli un kvalitātes pārbaudi, kā arī pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu;
		3. pieņemt no Izpildītāja kvalitatīvi izpildītos Pakalpojuma apjomus ar Pakalpojuma pieņemšanas-nodošanas aktu;
		4. neveikt apmaksu par nekvalitatīvi izpildītiem Pakalpojuma apjomiem, par ko sagatavots akts saskaņā ar Līguma 5.punkta noteikumiem, līdz konstatēto neatbilstību novēršanai Izpildītāja paša spēkiem un līdzekļiem aktā noteiktajā termiņā;
		5. tiesīgs sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
	3. Puses savstarpēji ir atbildīgas par otrai Pusei vai trešajām personām nodarītajiem zaudējumiem, ja tie radušies vienas Puses vai tā darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
5. **Pakalpojuma izpildes kontrole un pieņemšana**
	1. Pasūtītāja speciālists ir tiesīgs organizēt Pakalpojuma izpildes un kvalitātes pārbaudes Izpildītāja Pakalpojumam gan to izpildes laikā, gan pēc to pabeigšanas un par atklātajiem trūkumiem vai defektiem paziņo Izpildītājam, nosūtot elektroniski uz Līgumā norādītā atbildīgā speciālista uz e-pastu foto fiksāciju un/vai apsekošanas aktu, norādot trūkumu vai defektu novēršanas termiņu.
	2. Pasūtītājs, veicot kvalitātes pārbaudes vai Pakalpojuma izpildes pārbaudes, ir tiesīgs tās fiksēt, nepiedaloties Izpildītājam.
	3. Izpildītāja pienākums ir izlabot vai novērst par saviem līdzekļiem atklātos defektus Pasūtītāja vai tā atbildīgā speciālista norādītajā termiņā. Pēc defektu novēršanas Pasūtītāja atbildīgais speciālists veic pārbaudi un sagatavo defektu novēršanas aktu.
	4. Pasūtītājs neparaksta Pakalpojuma pieņemšanas-nodošanas aktu un nepieņem Pakalpojumu, ja Pakalpojums nav veikts atbilstošā kvalitātē vai apjomā, un par šādiem Pakalpojuma apjomiem ir sagatavots apsekošanas akts, kurā norādīti Pakalpojuma defekti. Šādā gadījumā Pakalpojuma pieņemšanas-nodošanas aktu Pasūtītās paraksta pēc visu apsekošanas aktā konstatēto defektu novēršanas.
	5. Ja Pasūtītāja vai tā atbildīgā speciālista norādītajā termiņā Izpildītājs defektu nav novērsis, Pasūtītāja atbildīgais speciālists novērtē šādas defekta novēršanas izmaksas vai novērš tās, bet Izpildītājam jāsedz defektu novēršanas izmaksas pilnā apmērā uz Pasūtītāja Pretenzijas pamata 20 (divdesmit) kalendāro dienu laikā no Pretenzijas saņemšanas dienas. Pasūtītājam ir tiesības ieskaita kārtībā samazināt Izpildītājam maksājamo rēķinu tādā apmērā, kāda ir aprēķinātas defektu novēršanas izmaksas.
	6. Ja pārbaudes laikā atklājas defekts, ko Izpildītājs neatzīst par defektu vai nepiekrīt defekta rašanās cēlonim, tad pārbaudi veic Pasūtītāja un Izpildītāja savstarpēji atzīts eksperts vai ekspertu grupa, kura slēdziens Pusēm ir saistošs. Ekspertīzes izmaksas sedz tā Puse, kuras viedoklis ir atzīts par nepamatotu.
6. **Līguma grozīšana, atkāpšanās no Līguma un Līguma atcelšana**
	1. Puses ir tiesīgas izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu.
	2. Jebkuri Līguma grozījumi vai papildinājumi stājas spēkā pēc tās rakstiskas noformēšanas un abpusējas parakstīšanas un kļūst par Līguma neatņemamām sastāvdaļām.
	3. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.
	4. Pakalpojuma veidu izmaiņu grozījumu kārtība:
		1. Pasūtītājs tiesīgs veicamajiem Pakalpojumiem, kas norādīti Pakalpojumu vienību izcenojumu sarakstā (2.pielikums), izmainīt tehniskās prasības vai to papildināt, uzdodot veikt Līgumā sākotnēji neparedzētus Pakalpojumus.
		2. Vienību cenas noteikšana Pakalpojuma veida izmaiņu gadījumā:
			1. ja nepieciešamais Pakalpojuma veids nav norādīts Pakalpojumu vienību izcenojumu sarakstā (2.pielikums), tad, Pusēm savstarpēji vienojoties, Pakalpojuma vienības izcenojumu nosaka pēc līdzīga rakstura (analoga) Pakalpojuma izcenojuma Pakalpojumu vienību izcenojumu sarakstā (2.pielikums);
			2. ja līdzīga rakstura Pakalpojuma izcenojuma Pakalpojumu vienību izcenojumu sarakstā (2.pielikums) nav, izcenojumu nosaka, Pusēm vienojoties, atbilstoši esošai tirgus situācijai.
	5. Izpildītājam ir tiesības vienpusēji atkāpties no Līguma, par to iepriekš rakstiski brīdinot, ja Pasūtītājs neveic maksājumus Līgumā noteiktajā kārtībā un uzkrātais līgumsods pārsniedz 10% (desmit procenti) no Līgumcenas vai ja Pasūtītājs nepilda Līguma nosacījumus vai uzdod Izpildītājam veikt tādas darbības, kas neatbilst Līguma vai normatīvo aktu prasībām.
	6. Pasūtītājam ir tiesības vienpusēji atkāpties no Līguma, par to iepriekš rakstiski brīdinot, ja:
		1. Izpildītājs neuzsāk Pakalpojuma izpildi Pieteikumā norādītajā termiņā;
		2. Izpildītājs nepilda Līgumā noteiktās saistības, tajā skaitā neievēro Pakalpojuma izpildes termiņus, vai veic Pakalpojumu neatbilstoši Līguma vai normatīvo aktu prasībām;
		3. atkārtoti konstatētas neatbilstības, par kurām ir piemērots līgumsods;
		4. Izpildītāja vainas dēļ ir radušās būtiskas neatbilstības Pakalpojuma izpildē;
		5. ir uzsākts (ierosināts) vai pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta Izpildītāja likvidācija, uzsākta tiesvedība par Izpildītāja bankrotu.
	7. Pusēm ir tiesības vienpusēji izbeigt Līguma darbību, ja Līgumu nav iespējams izpildīt tādēļ, ka Līguma izpildes laikā kādai no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	8. Gadījumā, ja kāda no Pusēm konstatē, ka ir iestājies kāds no pamatiem vienpusējai Līguma izbeigšanai, tā nosūta attiecīgu rakstveida paziņojumu otrai Pusei, norādot tās izdarītos pārkāpumus un Līguma izbeigšanas kārtību un laiku. Paziņojums, kas parakstīts ar drošu elektronisko parakstu un satur laika zīmogu, tiek nosūtīts uz Līgumā norādīto Puses e-pastu un uzskatāms par paziņotu otrajā darba dienā pēc tā nosūtīšanas.
	9. Līgums ir uzskatāms par atceltu vai vienpusēji izbeigtu ar nākamo darba dienu pēc paziņojumā noteiktā termiņa notecējuma (beigām), ja Puses nevienojas par citu Līguma izbeigšanas termiņu.
	10. Ja Līgums tiek izbeigts pirms Līguma 3.1. apakšpunktā noteiktā termiņa, tad Puses sagatavo Pakalpojumu pieņemšanas-nodošanas aktu par faktiski izpildīto Pakalpojuma apjomu līdz Līguma izbeigšanas dienai. Pasūtītājs pieņem Pakalpojumu tādā apjomā, kādā tas ir faktiski veikts, atbilst Līgumam un ir turpmāk izmantojams.
	11. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
	12. Puses var izbeigt Līgumu, savstarpēji rakstiski vienojoties, brīdinot otro Pusi vismaz 1 (vienu) mēnesi iepriekš vai citā termiņā, ja Puses par to vienojās.
7. **Līgumsods**
	1. Izpildītājam ir tiesības prasīt līgumsodu no Pasūtītāja, ja tas kavē maksājumu par Pakalpojuma, 0,1% (nulle komats viens procents) apmērā no noteiktajā termiņā nesamaksātā rēķina summas par katru nokavēto dienu, bet kopsummā ne vairāk kā 10% (desmit procenti) no kopējās nesamaksātā rēķina summas.
	2. Pasūtītājam ir tiesības prasīt līgumsodu, ja Izpildītājs kavē Pieteikumā noteikto Pakalpojuma izpildes termiņu, 0,1% (nulle komats viens procents) apmērā no neizpildīto Pakalpojuma apjomu summas par katru nokavēto dienu, bet kopsummā ne vairāk kā 10% (desmit procenti) no Līgumcenas, kā arī Izpildītājs atlīdzina visus tādējādi Pasūtītājam nodarītos zaudējumus.
	3. Pasūtītājam ir tiesības prasīt līgumsodu, ja Izpildītājs neievēro Līguma vai normatīvo aktu prasības – par katru konstatēto un fiksēto ar aktu un/vai foto fiksāciju gadījumu 50 *euro* (piecdesmit *euro*). Ja šāds pārkāpums konstatēts atkārtoti un par to Pasūtītājs sagatavojis aktu, Pasūtītājs ir tiesīgs prasīt līgumsodu par Līguma prasību atkārtotu neievērošanu 100 *euro* (viens simts *euro*) apmērā par katru gadījumu.
	4. Ja kompetenta institūcija konstatē administratīvo pārkāpumu, kas saistīts ar pasūtītā Pakalpojuma savlaicīgu neizpildi vai nekvalitatīvu izpildi, un par to Pasūtītājam ir uzlikts naudas sods, tad Izpildītājs to atmaksā Pasūtītājam.
	5. Puse samaksā līgumsodu uz Pretenzijas pamata 20 (divdesmit) kalendāro dienu laikā no Pretenzijas saņemšanas dienas no otras Puses. Pasūtītājam ir tiesības ieskaita kārtībā samazināt Izpildītājam maksājamo rēķinu tādā apmērā, kāda ir aprēķinātā līgumsoda summa.
	6. Līgumsoda samaksa neatbrīvo Puses no Līgumā noteikto saistību izpildes.
8. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no Līguma saistību izpildes.
	3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.
9. **Citi nosacījumi**
	1. Līgumā paredzētie un visi cita veida paziņojumi, rīkojumi, apstiprinājumi, apliecinājumi, saskaņojumi un lēmumi Pusēm jāizdod rakstiski, izmantojot Pušu kontaktpersonu elektronisko pastu:
		1. Pasūtītājs par pilnvaroto pārstāvi Līguma izpildes laikā nozīmē \_\_\_\_\_\_\_\_\_\_\_, tālrunis \_\_\_\_\_\_\_\_\_, e-pasts
		2. Izpildītājs par pilnvaroto pārstāvi līguma izpildes laikā nozīmē \_\_\_\_\_\_\_\_\_\_\_, tālrunis \_\_\_\_\_\_\_\_, e-pasts \_\_\_\_
	2. Pušu pilnvarotie pārstāvji ir atbildīgi par Līguma izpildes organizēšanu un uzraudzīšanu. Pilnvarotajām personām nav tiesību veikt labojumus vai izdarīt grozījumus šajā Līgumā.
	3. Visi dokumenti, kas nosūtīti elektroniski, uzskatāmi par paziņotiem nākamajā darbdienā pēc to nosūtīšanas. Paziņojumi, kas netiek īstenoti rakstveidā, tiek uzskatīti par spēkā neesošiem. Jebkura rakstiska paziņojuma saņemšana tiek rēķināta šādā kārtībā – ierakstīts sūtījums 7 dienas no nodošanas pastā, elektroniski sūtīts dokuments otrajā dienā no nosūtīšanas.
	4. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
	5. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā.
	6. Visi Līguma pielikumi un vienošanās, kas sagatavoti atbilstoši Līguma nosacījumiem ir Līguma neatņemamas sastāvdaļas.
	7. Līgums noslēgts divos vienāda satura un tiesiskā spēka eksemplāros, pa vienam Līguma eksemplāram katrai Pusei, ja Līgums parakstīts elektroniski ar drošu elektronisko parakstu, kas satur laika zīmogu, katra Puse Līgumu glabā savā lietvedībā elektroniskā dokumenta formā.
10. Pušu rekvizīti un paraksti:

| **Pasūtītājs** | **Izpildītājs** |
| --- | --- |
| SIA “Jelgavas nekustamā īpašuma pārvalde”Reģistrācijas Nr. LV43603011548Pulkveža Brieža ielā 26, Jelgavā, LV-3001e-pasts: info@jnip.lvbanka: A/S SEB Banka konts: LV 02UNLA0008000508001 |  |
| Valdes loceklis \_\_\_\_\_\_\_\_\_\_\_\_S. Rīns |  |